नटवर ठक्कर (नटवर भाई)
नटवर ठक्कर (1932 - 7 अक्टूबर 2018), जो कि नटवर भाई के नाम से भी जाने जाते थे, एक भारतीय सामाजिक कार्यकर्ता थे, जो नागालैंड में काम करते थे। वे मूल रूप से महाराष्ट्र से थे, किंतु 23 साल की उम्र में सामाजिक कार्य के लिए नागालैंड चले गए। उन्होंने नागालैंड के मोकोकचुंग जिले के चुचुयिमलांग गाँव में नागालैंड गांधी आश्रम की स्थापना की। नागालैंड में गांधीवादी दर्शन के प्रसार और उनके सामाजिक कार्यों के कारण, उन्हें "नागालैंड के गांधी" के रूप में जाना जाता था।